laion/Wikipedia-Exotic huggingface dataset:
জাম্প (গান)

জাম্প আমেরিকান সঙ্গীত শিল্পী ম্যাডোনা-এর দশম অ্যালবাম কনফিউসন অন অ ডান্স ফ্লোর-এর একটি গান। গানটি অ্যালবামটির তৃতীয় গান হিসেবে বের করা জন্য তৈরি করা হয়। কিন্তু তার পরে গেট টুগেদার গানটি তৃতীয় গান হিসেবে গ্রহণ করা হয় এবং এই গানটি চতুর্থ গান হিসেবে বের করা হয়। মুক্তি পাওয়ার পরে গানটি বেশ প্রশংসিত হয় এবং বাণিজ্যিকভাবেও বেশ সাফল্য লাভ করে। জাম্প গানটি তৈরি করার জন্য প্রথম চিন্তা করেন ম্যাডোনা-এর একজন সহসঙ্গীত শিল্পী এবং তিনিই ম্যাডোনাকে গান তৈরিক কথা বলেন। গানটি তৈরির পরে ১২ জুলাই ২০০৬ বিলবোর্ড গানটিকে কনফিউসন অন আ ডান্স ফ্লোঠ অ্যালবামের চতুর্থ গান হিসেবে নিশ্চিত করে। অবশেষে জাম্প গানটি ২০০৬ সালের ৩১ অক্টবর মুক্তি পায়। আমেরিকান লাইফ (গান) গেট টুগেদার (গান) "সাক্ষাতকার: ম্যাডোনা- আওল মিউজিক"। ২৪ নভেম্বর ২০০৫ তারিখে মূল থেকে আর্কাইভ করা। সংগ্রহের তারিখ ১৯ অক্টোবর ২০১৭।  Ask billboard: Madonna's single
মোহাম্মদ হোসেন মণ্ডল

কৃষিবিদ মোহাম্মদ হোসেন মণ্ডল (১৯৩৫ - ১৯ জুন ২০১৭) হলেন একজন প্রখ্যাত বাংলাদেশী কৃষিবিদ ও গবেষক। গবেষণা ও প্রশিক্ষণে অনন্য অবদানের জন্য ২০১৫ সালে তিনি স্বাধীনতা পুরস্কার লাভ করেন। তার গ্রামের বাড়ি গাইবান্ধা জেলার পলাশবাড়ী উপজেলার টেংরা গ্রামে। তার দুটি পুত্র সন্তান রয়েছে। বাংলাদেশ কৃষি গবেষণা ইনস্টিটিউটের মহাপরিচালক হিসাবে তিনি দায়িত্ব পালন করেছে। তিনি গবেষণা ও প্রশিক্ষণে অনন্য অবদানের স্বীকৃতি স্বরূপ ২০১৫ সালে স্বাধীনতা পুরস্কার লাভ করেন। গবেষণা ও প্রশিক্ষণে স্বাধীনতা পুরস্কার বিজয়ীদের তালিকা। "স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৯ অক্টোবর ২০১৭।  "বিএআরআইয়ের সাবেক ডিজি মোহাম্মদ হোসেন মণ্ডল আর নেই"। ভোরেরকাগজ অনলাইন। ২০ জুন ২০১৭। ২৬ জুন ২০১৭ তারিখে মূল থেকে আর্কাইভ করা। সংগ্রহের তারিখ ১৯ অক্টোবর ২০১৭।  "স্বাধীনতা পদক পেলেন কিবরিয়াসহ সাতজন"। দৈনিক প্রথম আলো অনলাইন। ২৫ মার্চ ২০১৫। সংগ্রহের তারিখ ১৯ অক্টোবর ২০১৭।
কেল্টীয় ভাষাসমূহ

কেল্টীয় ভাষাসমূহ (ইংরেজি: Celtic languages) ইন্দো-ইউরোপীয় ভাষাপরিবারের প্রত্ন-কেল্টীয় শাখা হতে উদ্ভূত কিছু ভাষা। খ্রিস্টপূর্ব প্রথম সহস্রাব্দে এই ভাষাগুলি প্রায় পুরো ইউরোপ জুড়ে প্রচলিত ছিল; বিস্কে উপসাগর ও উত্তর সাগর থেকে শুরু করে রাইন নদী ও দানিউব নদী হয়ে কৃষ্ণ সাগর ও ঊর্ধ্ব বলকান উপদ্বীপ পার হয়ে এশিয়া মাইনর পর্যন্ত এদের বিস্তৃতি ছিল। বর্তমানে ভাষাগুলি যুক্তরাজ্যের কিয়দংশ, আইল অফ ম্যান, আয়ারল্যান্ড, পূর্ব কানাডা, পাতাগোনিয়া, যুক্তরাষ্ট্র ও অস্ট্রেলিয়ার বিচ্ছিন্ন কিছু অঞ্চল এবং ফ্রান্সের ব্র্যতাইন উপদ্বীপে কথিত হয়।
উদ্বিন্দুর দ্রাঘিমা

উদ্বিন্দুর দ্রাঘিমা (longitude of the ascending node - Ω) একটি অন্যতম কক্ষীয় রাশি যা মহাশূন্যে অবস্থিত একটি বস্তুর কক্ষপথ চিহ্নিত করতে ব্যবহৃত হয়। উদ্বিন্দুর দিক এবং একটি সুনির্দিষ্ট প্রসঙ্গ কাঠামোর দিকের মধ্যবর্তী কোণকে উদ্বিন্দুর দ্রাঘিমা বলা হয়। উক্ত সুনির্দিষ্ট প্রসঙ্গ দিকটিকে বলা হয় দ্রাঘিমা উৎস বা ( origin of longitude)। এই পুরো পরিমাপটি করা হয় একটি প্রসঙ্গ সমতলে। Parameters Describing Elliptical Orbits, web page, accessed May 17, 2007. মহাবিষুব / বসন্ত বিষুবন উদ্বিন্দু
ঊর্মিলা (দ্ব্যর্থতা নিরসন)

উইকিঅভিধানে ঊর্মিলা শব্দটি খুঁজুন। ঊর্মিলা সংস্কৃত মহাকাব্য রামায়ণের একটি প্রধান চরিত্র। ঊর্মিলা এছাড়াও বোঝাতে পারে: উর্মিলা আরয়াল, নেপালী রাজনীতিবিদ উর্মিলা উন্নি, ভারতীয় অভিনেত্রী, মালেয়ালম চলচ্চিত্রে উপস্থিত উর্মিলা কান্তিকার (২১শ শতাব্দী), মারাঠি চলচ্চিত্র অভিনেত্রী উর্মিলা তিওয়ারি (২১শ শতাব্দী), ভারতীয় মঞ্চ ও টেলিভিশন অভিনেত্রী উর্মিলা দেবী দাসী (জন্ম ১৯৫৫), একজন মার্কিন শিক্ষক উর্মিলা ভাট (১৯৩৪-১৯৯৭), ভারতীয় অভিনেত্রী উর্মিলা ভুলা, দক্ষিণ আফ্রিকার মানবাধিকার আইনজীবী উর্মিলা মহান্ত (২১শ শতাব্দী), ভারতীয় অভিনেত্রী উর্মিলা মাতন্ডকর (জন্ম ১৯৭৪), ভারতীয় চলচ্চিত্র অভিনেত্রী উর্মিলা সত্যনারায়ণ, ভারতের শাস্ত্রীয় ভরতনাট্যম নৃত্যশিল্পী এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
তালেশ্বর শিবমন্দির

তালেশ্বর শিব মন্দির ভারতের ওড়িশা রাজ্যের ভুবনেশ্বরে অবস্থিত একটি হিন্দু মন্দির। তালেশ্বর শিব মন্দির ভুবনেশ্বরের পুরাতন শহরের পরশুরামেশ্বর মন্দির থেকে বেতাল মন্দিরে যাওয়ার পথে কেদার গৌরী রাস্তার বাম দিকে অবস্থিত। মন্দিরটির ৯০ মি. পশ্চিমে কেদারগৌরী মন্দির, ২০০ মি. উত্তরে অনন্তবাসুদেব মন্দির এবং ৫০ মি. পূর্বে উত্তরেশ্বর মন্দির অবস্থিত। মন্দিরটি পূর্বমুখী। মন্দিরটির অধিষ্ঠাতা দেবতা চক্রাকার যোনীপিঠের উপর শিবলিঙ্গ। বর্তমান মন্দিরটি পুরোটাই সংস্কারসাধন করা হয়েছে। মন্দিরটি এককমালিকানাধীন এবং বর্তমানে শ্রী সুদর্শন পান্ডা এবং তার পরিবার এটা দেখাশুনা করেন। তিনি কেদার গৌরী চকে বাস করেন। মন্দিরটির নির্মাণশৈলী থেকে ধারণা করা হয় এটা অষ্টম শতকে নির্মিত। মন্দির ভবনটি রেখা দেউল ধরনের কিন্তু বর্তমানে এর উপরিকাঠামোর কোন অস্তিত্ব নেই। মন্দির চত্বরটি ল্যাটেরাইট ব্লক দিয়ে ঘেরা। মন্দির চত্বরের দেয়ালের পরিমাপ হচ্ছে ৩২ মিটার দৈর্ঘ্য, ১৬.৬০ মি. প্রস্থ, ২.০০৩৯৮ মি. উঁচু এবং গড়ে ০.৩০ মিটার পুরু। দক্ষিণ পূর্ব কোণায় একটি পাথরে বাধানো প্রাচীন কুয়া আছে যা বিমান থেকে ৬ মি. দূরে অবস্থিত। কুয়াটির মুখের পরিমাপ ২.৬ বর্গমিটার। মন্দিরটি নিচু বর্গাকার বেদীর উপর দাঁড়িয়ে আছে যার পরিমাপ ৩.৫০ বর্গমিটার এবং উচ্চতা ০.৪৫ মিটার। মন্দিরটিতে তিন বর্গমিটারের একটি বিমান আছে। মন্দিরটির তলা থেকে উপর পর্যন্ত একটাই বড়া অংশ আছে। এতে মস্তক অনুপস্থিত। ২.২০ মি. বড়’র তিনটি অংশ পভগ (০.৬৫মি.), জঙ্ঘ (১.৩০ মি.) এবং বারান্দা (০.২৫ মি.)। তিনপাশে কুলুঙ্গি আছে যার প্রতিটির পরিমাপ ০.৮৫ মি. উচ্চতা, ০.৪৫ মি. প্রস্থ এবং ০.২৪ মি. চওড়া। এগুলোতে সাম্প্রতিক সময়ের ক্ষুদ্র মূর্তি রাখা আছে। মন্দিরের সব থেকে আকর্ষণীয় দেবতা হচ্ছে অজ-একপদ ভৈরব উত্তরের দেয়ালের একটি পার্শ্ব কুলুঙ্গিতে রাখা আছে। দেবতার উপরের ডান হাতে তীর এবং বাম হাতে ত্রিশূল ধরা। নিচের ডান হাতে বারদা মুদ্রা এবং বাম হাতে জপমালা ধরা। দেবতার মাথায় জটামুকুট পরা। কুলুঙ্গির ডান কোনায় একটি পুরুষ মূর্তি অঞ্জলি মুদ্রায় বসে আছে। মন্দিরের বড় চৈত্য মোটিফে অলংকৃত ছিলো। পভগ অংশের খুরা অংশ সাধারণ, খুম্বা অংশ হাতি, সিংহ দিয়ে সজ্জিত এবং পাতা অংশ চৈত্য মোটিফে সজ্জিত। দরজার চৌকাঠ ১.৮০ মি. এবং ১.১৫ মি. চওড়া। চৌকাঠের নিচে দ্বারপাল কুলুঙ্গি আছে যেখানে রক্ষী দ্বারপাল অধিষ্ঠান করছে। ডান পাশের কুলুঙ্গিতে চার হাত যুক্ত দ্বারপালের হাতে অক্ষমালা, পদ্ম ডাঁটা, ত্রিশুল এবং বারদা মুদ্রা শোভা পাচ্ছে। মূর্তিটি উপবীত, পদ্ম কুণ্ডল এবং জটামুকুট পরে আছে। দ্বারপালের কাছে দুটি পুরুষ মূর্তি আছে। একজন ত্রিশুলের ডান্ডা ভালোভাবে ধরে আছে এবং অন্যজন অঞ্জলি মুদ্রায় বসে আছে। বাম পাশের অংশ নতুন সংযোজন যা খুবই সাধারণ। দ্বারপাল কুলুঙ্গির পিছে নদীদেবী কুলুঙ্গি যেখানে যমুনা আছে যার মাথায় একজন নারী ছাতা ধরে আছে। ললাটবিম্বতে গজলক্ষ্মী পদ্মাসনে বসে আছে যার উভয়পাশে পূর্ণফোটা পদ্মের উপরে দুটি হাতি দাঁড়িয়ে আছে। দেবীর ডান হাতে পদ্মকুড়ি এবং বাম হাতে বারদামুদ্রা। চৌকাঠের উপরে ১.৬৫ মি. উপবৃত্তে অষ্টগ্রহ পদ্মাসনে বসে আছেন। এখানে কেতু অনুপস্থিত। মন্দির। মন্দিরটি বর্তমানে পূজা অর্চনার কাজে ব্যবহৃত হয়। পূর্বে এর ব্যবহার সম্পর্কে কোন তথ্য পাওয়া যায় না। সাম্প্রতিক সংস্কারকাজের আগে এটা ধ্বংসাবশেষ ছিলো। ভুবনেশ্বরের মন্দিরসমূহের তালিকা।
রেইন (গান)

রেইন আমেরিকান সঙ্গীত শিল্পী ম্যাডোনা-এর পঞ্চম অ্যালবাম ইরোটিকা-এর একটি গান। এই গানটি ১৯৯২ সালে নিউ ইয়র্কের সাউন্ড ওয়ার্কস স্টুডিওতে ধারণ করা হয় এবং ১৯৯৩ সালে গানটি মুক্তি পায়। আন্তর্জাতিকভাবে এটি ইরোটিকা আলবামের পঞ্চম গান হিসেবে মুক্তি পেলেও উত্তর আমেরিকাসহ কিছু দেশে এটি অ্যালবামের চতুর্থ গান হিসেবে মুক্তি পায়। মুক্তির পরে গানটি সঙ্গীত সমালোচকদের দ্বারা বেশ প্রশংসিত হয় এবং সব দেশেই বাণিজ্যিক সাফল্য লাভ করে। রেইন গানটি ম্যাডোনা-এর পঞ্চম স্টুডিও অ্যালবাম ইরোটিকার পঞ্চম গান হিসেবে ১৯৯৩ সালের ৬ জুলাই বের হয়। তবে এই গানটির পূর্ববর্তী গান ফেভার বাণিজ্যিকভাবে যুক্তরাষ্ট্র ও কানাডাসহ কিছু দেশে মুক্তি না পাওয়ার কারণে এই গানটি অ্যালবামের চতুর্থ গান হিসেবে ঐ দেশগুলোতে মুক্তি পায়। আমেরিকান লাইফ (গান) জাম্প (গান) "ম্যাডোনা> অ্যালবাম> রেইন"। ৭ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ২০ অক্টোবর ২০১৭।  "ম্যাডোনা> অ্যালবাম> ফেভার"। ২ জানুয়ারি ২০১০ তারিখে মূল থেকে আর্কাইভ করা। সংগ্রহের তারিখ ২০ অক্টোবর ২০১৭।
রে অব লাইট (গান)

রে অব লাইট আমেরিকান সঙ্গীত শিল্পী ম্যাডোনা-এর একটি গান। এই গানটি ম্যাডোনার সপ্তম অ্যালবাম রে অব লাইট-এর শিরোনাম সঙ্গীত। ১৯৯৮ সালে এটি অ্যালবামটির দ্বিতীয় গান হিসেবে মুক্তি পায়। মুক্ত পাওয়ার পরে এটি ব্যাপকভাবে প্রশংসিত হয়। কিছু সঙ্গীত সমালোচকরা গানটিকে ১৯৯০-এর দশকের শ্রেষ্ঠ গানগুলোর একটি বলে মনোনীত করেন। রে অব লাইট গানটি প্রযোজনা করেছেন ম্যাডোনা ও উইলিয়াম অরবিট এবং লিখেছেন ম্যাডোনা ও উইলিয়াম অরবিটসহ পাঁচজন গীতিকার। গানটি ধারণ করা হয় রে অব লাইট অ্যালবামের অন্য গানের মতোই ক্যালিফোর্নিয়ার লারাবী নর্থ স্টুডিওতে। গানটি ১২ মে ১৯৯৮ এমটিভি লাইভ টেলিভিশনে সর্বপ্রথম দেখানো হয়। রেইন (গান) জাম্প (গান) আমেরিকান লাইফ (গান) ১৯৯০-এর দশকের ১০০ শ্রেষ্ঠ গান: ম্যাডোনা, 'রে অব লাইট' Black, Johnny (।আগস্ট ২০০২)। "Making of Ray of Light"। কিউ ম্যাগাজিন। ১৭ (৮)। আইএসএসএন ০৯৫৫-৪৯৫৫ |issn= এর মান পরীক্ষা করুন (সাহায্য)।  এখানে তারিখের মান পরীক্ষা করুন: |তারিখ= (সাহায্য) Madonna takes it to the dance floor for Ray Of Light video[স্থায়ীভাবে অকার্যকর সংযোগ]
শহীদ সালাম স্টেডিয়াম

ভাষা শহীদ আব্দুস সালাম স্টেডিয়াম টি বাংলাদেশের ফেনীতে অবস্থিত একটি জেলা পর্যায়ের স্টেডিয়াম।২০০০ সালে বাংলা ভাষা আন্দোলনে শহীদ হওয়া আব্দুস সালামের সম্মানে নামকরণ করা হয়। এটা ফেনী সকার ক্লাবের স্বাগতিক মাঠ ছিল। ফুটবলের পাশাপাশি এখানে কাবাডি হয়ে থাকে। এটি জেলা ও আঞ্চলিক পর্যায়ের ফুটবল, ক্রিকেট, হ্যান্ডবল, কাবাডি, ব্যাডমিন্টন খেলার অন্যতম ভেন্যু। "সংরক্ষণাগারভুক্ত অনুলিপি"। ১২ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২০ অক্টোবর ২০১৭।  কায়সার, নুর উল্লাহ (২০২৩-০২-২১)। "শুধু ভাষার মাসেই আলোচনায় আসে 'সালাম নগর'"। ঢাকা মেইল। ২০২৩-০২-২১ তারিখে মূল থেকে আর্কাইভ করা। সংগ্রহের তারিখ ২০২৩-০৬-১০।  "এবার কমপক্ষে ছয় ভেন্যুতে বাংলাদেশ ফুটবল লীগ"। মানবজমিন। ২০১৮-০২-২০। ২০২২-০৩-১৮ তারিখে মূল থেকে আর্কাইভ করা। সংগ্রহের তারিখ ২০২৩-০৬-১০।  "মহান স্বাধীনতা ও জাতীয় দিবস কাবাডি প্রতিযোগিতা-২০১৯"। muktobani.com। ২০১৯-০৮-১৬ তারিখে মূল থেকে আর্কাইভ করা। সংগ্রহের তারিখ ২০১৯-০৮-১৬।  "নতুন স্টেডিয়াম পাচ্ছে ফেনী"। কালের কণ্ঠ। ২০১৫-০৮-০৭। সংগ্রহের তারিখ ২০২২-০২-০৩।
বাধা (চলচ্চিত্র)

বাধা হচ্ছে ২০০৫ সালে মুক্তিপ্রাপ্ত একটি বাংলাদেশী প্রণয়ধর্মী চলচ্চিত্র। চলচ্চিত্রটি পরিচালনা করেছেন পরিচালক জুটি শাহীন-সুমন। এতে প্রধান চরিত্রে অভিনয় করেছেন রিয়াজ, পূর্ণিমা, শাকিব খান এবং মনোয়ার হোসেন ডিপজল। এটি ২০০৪ সালে মুক্তিপ্রাপ্ত তেলুগু চলচ্চিত্র আর্য-এর পুনঃনির্মাণ। চলচ্চিত্রটি বক্স অফিসে ব্যবসায়িকভাবে সফল হয়। রিয়াজ - আকাশ পূর্ণিমা - বৃষ্টি শাকিব খান - আপন মনোয়ার হোসেন ডিপজল - আব্বাস শাহনাজ - বিথি সুব্রত বড়ুয়া সিজার - শামস ডানা - শুভা ডন গাঙ্গুয়া - লিটন চিতা - আজগর ইলিয়াস কোবরা - বুলেট দিপুল ফকিরা কমল জীবন কালে খাঁ হাছান সফল বাধা চলচ্চিত্রের সুর ও সঙ্গীত পরিচালনা করেছেন এবং গীত রচনা করেছেন আহমেদ ইমতিয়াজ বুলবুল। গানে কণ্ঠ দিয়েছেন কনক চাঁপা, বেবী নাজনীন, সামিনা চৌধুরী, অনিমা ডি কস্টা, মনির খান, আসিফ আকবর, পলাশ। "বাংলা ছায়াছবি 'বাধা'"। টিভি গাইড বাংলাদেশ। সংগ্রহের তারিখ ২০ অক্টোবর ২০১৭। [স্থায়ীভাবে অকার্যকর সংযোগ] "Badha (Original Motion Picture Soundtrack) - EP by Ahmed Imtiaz Bulbul" (ইংরেজি ভাষায়)। ২০০৫-০১-০১।  ইন্টারনেট মুভি ডেটাবেজে বাধা  (ইংরেজি)
সুরকার

সুরকার হল যিনি কোনো সঙ্গীতের সুর তৈরী করেন বা লেখেন;তা হতে পারে কন্ঠসঙ্গীত(গায়কের ক্ষেত্রে),বাদ্যসঙ্গীত (বাদ্যবাদকের ক্ষেত্রে। অর্থাৎ‍ সঙ্গীতটি কীভাবে গাওয়া হবে, কোথায় টান দিতে হবে, কোথায় থামতে হবে তা যিনি রচনা করেন তিনিই মূলত সুরকার।তবে বিস্তৃতভাবে যিনি কোনো সঙ্গীতের বাদ্যযন্ত্র (যেমনঃগিটার, তবলা, ঢোল, বাঁশি ইত্যাদি) বাজান বা তাতে অবদান রাখেন তাকেও সুরকার বলা হয়।
খুলনা রেলওয়ে স্টেশন

খুলনা রেলওয়ে স্টেশন বা খুলনা স্টেশন হল বাংলাদেশের দক্ষিণ-পশ্চিম অংশে অবস্থির খুলনা বিভাগের প্রধান শহর ও সদর দপ্তর এবং দেশের চতুর্থ বৃহত্তম মহানগর খুলনার প্রধান রেল স্টেশন। রেল স্টেশনটি যশোর শহরের সঙ্গে খুলনা-যশোর রেল লিংকের দ্বারা যুক্ত। খুলনা স্টেশন থেকে বাংলাদেশের বিভিন্ন শহরে রেল চলাচল করে। অতীতে খুলনা রেল স্টেশনের দ্বারা খুলনা শহর তৎকালিন বাংলার বৃহত্তম মহানগর কলকাতার সঙ্গে যুক্ত ছিল। এই স্টেশন থেকে কলকাতার সঙ্গে রেল পরিসেবা ১৯৫৬ সালে বন্ধ হয়ে যায়। স্টেশনটি খুলনা শহরের অন্তঃনগরী রেল পরিসেবা প্রদান করে। এই স্টেশনের ভবনটি বৃটিশদের আদলে তৈরি করা। খুলনা রেল স্টেশনটি ব্রিটিশ ভারতে নির্মিত হয়েছিল। স্টেশনটি শিয়ালদহ-যশোর-খুলনা রেল পথের প্রান্তীক স্টেশন ছিল। এই রেল পথে বরিশাল এক্সপ্রেস শিয়ালদহ থেকে খুলনা পর্যন্ত, ভায়া পেট্রাপোল-বেনাপোল। হয়ে চলাচল করতো। ১৯৫৬ সালে ভারত-পাকিস্থানের যুদ্ধের জন্য রেল চলাচল বন্ধ হয় খুলনা থেকে কলকাতা পর্যন্ত। উইকিমিডিয়া কমন্সে খুলনা রেলওয়ে স্টেশন সংক্রান্ত মিডিয়া রয়েছে। Sangeeta Thapliyal। "India-Bangladesh Transportation Links: A Move for Closer Cooperation"। সংগ্রহের তারিখ ২০১১-১২-১০।  "Geography - International"। IRFCA। সংগ্রহের তারিখ ২০১১-১২-১০।
শাহ আলম

মোহাম্মদ শাহ আলম (৫ মে ১৯৫৮ - ২৯ মে ১৯৮৯) হলেন একজন কৃতি বাংলাদেশী ক্রীড়াবিদ। তিনি টানা দু'বার সাফ গেমসে দ্রুততম মানব হওয়ার গৌরব অর্জন করেন। শাহ আলমের জন্ম ১৯৫৮ সালের ৫ মে মেহেরপুর জেলার গাংনী উপজেলার সাহেবনগর গ্রামের এক দরিদ্র কৃষক কবির হোসেনের পরিবারে। দারিদ্রতার কারণে শাহ আলমের শিক্ষাজীবন দীর্ঘায়িত হয়নি; মাত্র দশম শ্রেণিতে পড়াকালীন তিনি বাংলাদেশ সেনাবাহিনীতে সিপাহী পদে যোগদান করেন। ১৯৮৪ সালের বাংলাদেশ গেমসে সেনাবাহিনীর হয়ে ২০০ মিটারে স্বর্ণ এবং ১০০ মিটারে ব্রোঞ্জ জিতলেও পরের বছর থেকে ১৯৮৮ সাল পর্যন্ত টানা চার বছর দ্রুততম মানব হন শাহ আলম। একমাত্র স্প্রিন্টার হিসাবে তিনিই দু'দুবার দক্ষিণ এশিয়ার দ্রুততম মানবের খেতাব অর্জন করেন ১৯৮৫ এবং ১৯৮৭ সালের সাফ গেমসে। ১৯৮৮-এর সিউল অলিম্পিকে বাংলাদেশ দলের প্রতিনিধিত্ব করেন শাহ আলম। ১৯৮৯ সালের ২৯ মে বেইজিং এশিয়াডের জন্য জাতীয় দলের ক্যাম্পে যোগ দিতে মোটরসাইকেলে মেহেরপুর থেকে ঢাকায় ফেরার পথে পাবনার বেড়ার দাড়িয়াপুরে তেলবাহী ট্রাকের ধাক্কায় ছিটকে পড়ে গুরুতর আহত হয়ে সাড়ে চার ঘণ্টা পর শেষ নিঃশ্বাস ত্যাগ করেন তথনকার দেশসেরা অ্যাথলেট মোহাম্মদ শাহ আলম। ক্রীড়া ক্ষেত্রে অনন্য অবদানের স্বীকৃতি স্বরূপ তিনি ১৯৯১ সালে স্বাধীনতা পুরস্কার লাভ করেন। ক্রীড়ায় স্বাধীনতা পুরস্কার বিজয়ীদের তালিকা। "বিস্মৃতির অতলে হারিয়ে যাচ্ছেন অ্যাথলেট শাহ আলম"। দৈনিক যুগান্তর অনলাইন। ৯ জুলাই ২০১৭। সংগ্রহের তারিখ ২০ অক্টোবর ২০১৭। [স্থায়ীভাবে অকার্যকর সংযোগ] "হতাশার ভিড়ে আবার দ্রুততম শাহ আলম"। দৈনিক কালের কন্ঠ অনলাইন। ১৯ জানুয়ারি ২০১০। সংগ্রহের তারিখ ২০ অক্টোবর ২০১৭।  "বাংলাদেশের এবার সর্বোচ্চসংখ্যক ক্রীড়াবিদ"। দৈনিক নয়া দিগন্ত অনলাইন। ২১ জুলাই ২০১৬। সংগ্রহের তারিখ ২০ অক্টোবর ২০১৭।  "শাহ আলমের পর মাহবুব আলম"। দৈনিক প্রথম আলো অনলাইন। ৫ ডিসেম্বর ২০১০। ৮ নভেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২০ অক্টোবর ২০১৭।  "স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৯ অক্টোবর ২০১৭।
ডিন হ্যাডলি

ডিন ওয়ারেন হ্যাডলি (ইংরেজি: Dean Headley; জন্ম: ২৭ জানুয়ারি, ১৯৭০) ওরচেস্টারশায়ারের নর্টনের স্টোরব্রিজ এলাকায় জন্মগ্রহণকারী প্রথিতযশা সাবেক ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে কেন্ট ও মিডলসেক্সের প্রতিনিধিত্ব করেছেন তিনি। দলে তিনি মূলতঃ বোলার হিসেবে খেলতেন। ডানহাতে ফাস্ট-মিডিয়াম বোলিংয়ের পাশাপাশি ডানহাতে ব্যাটিংয়ে পারদর্শিতা দেখিয়েছেন ডিন হ্যাডলি। এক সুপরিচিত ক্রিকেট পরিবার থেকে এসেছেন ডিন হ্যাডলি। রন হ্যাডলি তার বাবা ও জর্জ হ্যাডলি তার দাদা ছিলেন। বাবা ও দাদার পর প্রথম টেস্ট ক্রিকেটার তিনি। জর্জ হ্যাডলি ও রন হ্যাডলি ওয়েস্ট ইন্ডিজের পক্ষে যথাক্রমে ২২ টেস্টে ও ২ টেস্টে অংশগ্রহণ করেছেন। টেস্ট ক্রিকেটের ইতিহাসে এটিই প্রথম ঘটনা যেখানে ধারাবাহিকভাবে একই পরিবারের তিনটি প্রজন্ম অংশ নিয়েছে। ওল্ড সুইনফোর্ড হসপিটালে অধ্যয়ন শেষে রয়্যাল গ্রামার স্কুল ওরচেস্টারে পড়াশোনা করেন। সেখানেই রাগবি ইউনিয়ন ও ক্রিকেটে দক্ষতা প্রদর্শন করেন তিনি। ১৯৮৯ সালে ওরচেস্টারশায়ারের দ্বিতীয় একাদশ দলের পক্ষে খেলেন। স্টাফোর্ডশায়ারের নিউক্যাসল-আন্ডার-লাইমের ঠিক বাইরে লেসেটভিত্তিক লেসেট ক্রিকেট ক্লাবের পক্ষে পেশাদার ক্রিকেটে অংশগ্রহণ করেন। মিডলসেক্সে চলে যাবার পর ১৯৯১ সালে বড়দের ক্রিকেটে অভিষেক ঘটে তার। ১৯৯৩ সালে তিনি পুনরায় কেন্টে চলে যান। ১৪ সেপ্টেম্বর, ১৯৯৬ তারিখে এক ইংরেজ কাউন্টি মৌসুমে তিনটি হ্যাট্রিক করে বিশ্বরেকর্ডের সমকক্ষ হন। ক্যান্টারবারিতে হ্যাম্পশায়ারের বিপক্ষে তিনি এ কৃতিত্ব অর্জন করেন। এরপূর্বে ১৯২৪ সালে চার্লি পার্কার ও ১৯৬৩-৬৪ মৌসুমে জে.এস. রাও তিনটি হ্যাট্রিক করেছিলেন। কেন্টে অবস্থানকালে ইংল্যান্ড ক্রিকেট দলের পক্ষে খেলার জন্য মনোনীত হন। ২৯ আগস্ট, ১৯৯৬ তারিখে পাকিস্তানের বিপক্ষে ওডিআই অভিষেক হয় তার। ৩ জুলাই, ১৯৯৭ তারিখে অস্ট্রেলিয়ার বিপক্ষে তার টেস্ট অভিষেক ঘটে। ঐ দলে ১৯৯৭ থেকে ১৯৯৯ সাল পর্যন্ত খেলেন। তার খেলোয়াড়ী জীবনের অন্যতম সেরা মুহুর্ত ছিল ১৯৯৮ সালে মেলবোর্নের অ্যাশেজ সিরিজের চতুর্থ টেস্টে ম্যান অব দ্য ম্যাচের পুরস্কার লাভ। দ্বিতীয় ইনিংসে ছয় উইকেট তুলে নিয়ে ঐ খেলায় দলকে স্বল্প ব্যবধানে জয়লাভে সহায়তা করেন তিনি। ঐ সফরে এটিই ইংল্যান্ডের একমাত্র জয় ছিল। আঘাতের কারণে ২০০১ সালে ক্রিকেট থেকে অবসর নেন ডিন হ্যাডলি। বর্তমানে তিনি কেন্টের আপচার্চভিত্তিক আপচার্চ ক্রিকেট ক্লাবের পক্ষে খেলছেন। এছাড়াও, স্ট্যামফোর্ড স্কুলে ক্রিকেট কোচ হিসেবে দায়িত্ব পালন করছেন। ওয়েস্ট ব্রোমউইচ আলবিওনের একনিষ্ঠ ফুটবল সমর্থক তিনি। "Dean Headley on 14 September"। ESPN Cricinfo। সংগ্রহের তারিখ ১৪ সেপ্টেম্বর ২০১৬।  Australia v England, 4th Test, 1999-12-29, CricketArchive. Retrieved on 2008-09-02. 'It burnt to be told I didn't have the heart to play as a bowler', CricInfo জর্জ হ্যাডলি হেডলি ভেরিটি রিচার্ড হ্যাডলি ইংরেজ টেস্ট ক্রিকেটারদের তালিকা ইএসপিএনক্রিকইনফোতে ডিন হ্যাডলি (ইংরেজি) ক্রিকেটআর্কাইভে ডিন হ্যাডলি (সদস্যতা প্রয়োজনীয়) (ইংরেজি)
ব্লুমসবারি পাবলিশিং প্রাইভেট লিমিটেড

ব্লুমসবারি পাবলিশিং প্রাইভেট লিমিটেড লন্ডন ভিত্তিক প্রকাশনা প্রতিষ্ঠান যা তাদের প্রকাশিত উপন্যাস গুলোর জন্য সমাদৃত। প্রকাশনা প্রতিষ্ঠানটি ১৯৯৯ এবং ২০০০ সালে পাবিশার অফ দ্যা ইয়ার খেতাব অর্জন করে। কয়েক বছরের মধ্যে প্রধানত জে কে রাউলিং এর হ্যারি পটার উপন্যাসের কারণে ব্লুমসবারির আয় বৃদ্ধি পায়। "Bloomsbury Publishing Board Appointment"। London Stock Exchange। ১৬ জুন ২০১৭। সংগ্রহের তারিখ ৩ জুলাই ২০১৮।
ইস্ট বেঙ্গল এক্সপ্রেস

ইস্ট বেঙ্গল এক্সপ্রেস হল রেলপথে ভারত ও বাংলাদেশের (তারপর পূর্ব পাকিস্তান) মধ্যে রেল পরিষেবা। ১৯৬৫ সালের ভারত-পাকিস্তান যুদ্ধের প্রাদুর্ভাবের সময় রেলওয়ে সংযোগ স্থগিত হয়। ১৯৬৫ সালের ভারত ও পাকিস্তানের মধ্যে সশস্ত্র সংঘাত শুরুর আগে ভারত ও পূর্ব পাকিস্তানের মধ্যে রেল সংযোগ বিদ্যমান ছিল। দুই দেশের মধ্যে পণ্য ও যাত্রীদের বহনকারী তিনটি ট্রেন চালু ছিল: (১) সড়দহ ও গোয়ালন্দ ঘাটের মধ্যবর্তী ভায়া গেদে-দর্শনা (২) ইস্ট বেঙ্গল মেল- শিয়ালদহ ও পার্বতীপুর জংশন ভায়া গেদে-দর্শনা এবং (৩) বরিশাল এক্সপ্রেস- শিয়ালদহ ও খুলনা মধ্যে, ভায়া পেট্রাপোল-বেনাপোল সীলদাহ। ইস্টার্ন বেঙ্গল রেলওয়ে ১৮৭১ সালে পদ্মার দক্ষিণের কলকাতায়-গোয়ালন্দ রেলপথ খুলে দেয়। এই রেলপথেই চালু হয় ইস্ট বেঙ্গল এক্সপ্রেস। পূর্ববর্তী কয়েক বছরে গোয়ালন্দ ঘাটের গুরুত্ব সম্পর্কে একটি সংক্ষিপ্ত বিবরণ রয়েছে: "কলকাতা থেকে ঢাকা পর্যন্ত রেললাইনটি গোয়ালন্দে শেষ হয়ে যায় এবং সেখানে থেকে নারায়ণগঞ্জ-এর সঙ্গে স্টিমারে যোগাযোগ অব্যাহত রাখা হয়। কলকাতা থেকে রাত্রি সকাল সকালের গোয়ালন্দে এক জমায়েত করে ... এটি (গোয়ালন্দ) পদ্মা, বা গঙ্গা এবং ব্রহ্মপুত্রের সংযোগে অবস্থিত, এবং স্টিমারের দৈনিক পরিষেবা রেল ব্যবস্থার সাথে যুক্ত। নারায়ণগঞ্জ ও চাঁদপুরে এবং মাদারীপুর, বরিশাল, সিলেট ও ​​কাছার স্টিমার সার্ভিসের সাথে। শুকনো মৌসুমে দীঘা ঘাট থেকে পদ্ম পর্যন্ত এবং বর্ষাকালে বরাক এবং ব্রহ্মপুত্র নদ হয়ে ডিগ্রুগড় পর্যন্ত স্টিমার পরিষেবা চালুছিল। যেহেতু এটি দেখা যাবে যে গোলন্দু বাংলার জলপথের মধ্যে একটি অত্যন্ত শক্তিশালী কৌশলগত অবস্থান দখল করে নিয়েছে, এমন একটি অবস্থান যা রেলওয়ে উন্নয়নের চেয়ে অনেক শক্তিশালী হয়েছে। " ইস্ট বেঙ্গল এক্সপ্রেস কলকাতা শহরের প্রধান রেল স্টেশন শিয়ালদহ থেকে যাত্রা শুরু করতো। এর পর এক্সপ্রেস ট্রেনটি রানাঘাট, গেদে হয়ে বাংলাদঘশের দর্শনা স্টেশনে প্রবেশ করে কুষ্টিয়া রেল স্টেশনোর দিকে অগ্রসর হত। এর পর এক্সপ্রেস ট্রেনটি প্রান্তীক স্টেশন গোয়ালন্দ ঘাটে থামত। ওকই পথে গোয়ালন্দ থেকে কলকাতার শিয়ালদহ স্টেশনে ফিরত ইস্ট বেঙ্গল এক্সপ্রেস। Sangeeta Thapliyal। "India-Bangladesh Transportation Links: A Move for Closer Cooperation"। সংগ্রহের তারিখ ২১ অক্টোবর ২০১৭।  "Geography - International"। IRFCA। সংগ্রহের তারিখ ২১ অক্টোবর ২০১৭।  R.P.Saxena। "Indian Railway History timeline"। ২০১২-০২-২৯ তারিখে মূল থেকে আর্কাইভ করা। সংগ্রহের তারিখ ২০১১-১২-১০।  "Goalundo Ghat - From the Hooghly to the Himalayas (1913)"। IRFCA। সংগ্রহের তারিখ ২১ অক্টোবর ২০১৭।
আতিকুর রহমান

আতিকুর রহমান (জন্ম: ৫ মে ১৯৬৫) হলেন একজন কৃতি বাংলাদেশী ক্রীড়াবিদ। তিনি প্রথম বাংলাদেশী হিসাবে কমনওয়েলথ গেমসে স্বর্ণ পদক জয়ের গৌরব অর্জন করেন। ক্রীড়া ক্ষেত্রে অনন্য অবদানের স্বীকৃতি স্বরূপ তিনি ১৯৯৪ সালে স্বাধীনতা পুরস্কার লাভ করেন। ক্রীড়ায় স্বাধীনতা পুরস্কার বিজয়ীদের তালিকা। "এখনকার শ্যুটারদের চেয়ে আমরা অনেক এগিয়ে ছিলাম"। দৈনিক কালের কন্ঠ অনলাইন। ১৭ জুন ২০১১। সংগ্রহের তারিখ ২০ অক্টোবর ২০১৭।  "স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৯ অক্টোবর ২০১৭।
ভূগতিবিদ্যা

ভূগতিবিদ্যা হল ভূপ্রকৃতিবিদ্যার একটি উপক্ষেত্র, যা পৃথিবীর গতিবিদ্যা নিয়ে আলোকপাত করে। খনিজ সংশ্লেষণ কীভাবে ভূত্বকীয় পাত ও ভূতাত্ত্বিক উপাদান, যেমন সমুদ্রতল প্রসরণ, পর্বত গঠন, আগ্নেয়গিরি, ভূমিকম্প, চ্যুতি, এবং অন্যান্য বিষয়াদিতে পরিবর্তিত হয় তা জানার জন্য ভূগতিবিদ্যা পদার্থবিদ্যা, রসায়ন ও গণিত ব্যবহার করে। এটি চৌম্বক ক্ষেত্র, মহাকর্ষ, সিজমিক তরঙ্গ এবং শিলার খনিবিজ্ঞান ও তাদের আইসোটোপ মিশ্রণ পরিমাপ করে অভ্যন্তরীণ কার্যাবলি প্রমাণ করার চেষ্টা করে। ভূগতিবিদ্যার পদ্ধতিসমূহ অন্য গ্রহ অন্বেষণেও ব্যবহৃত হয়। ভূগতিবিদ্যা মূলত পৃথিবীব্যাপী চলমান বস্তুর প্রক্রিয়ার সাথে সংশ্লিষ্ট। শিলার গলন বা আকৃতি পরিবর্তন এবং চাপ ক্ষেত্রের ফলে এর প্রবাহের কারণে পৃথিবীর অভ্যন্তরে অপসরণ হয়ে থাকে। চাপের বিস্তৃতি এবং বস্তুর ভৌত বৈশিষ্ট্য, বিশেষ করে চাপের শিথিলতার সময় পরিমাপের উপর ভিত্তি করে এই আকৃতি পরিবর্তন হতে পারে চ্যুত, স্থিতিস্থাপক, বা নমনীয়। শিলাসমূহ গাঠনিক ও মিশ্রণগতভাবে বিভিন্ন উপাদানের সমন্বয়ে গঠিত এবং পরিবর্তনশীল চাপের অধীন, ফলে নিকটবর্তী স্থান-সংক্রান্ত এবং সাময়িক নৈকট্যের মধ্যে বিভিন্ন ধরনের আকৃতি পরিবর্তন দেখতে পাওয়া যায়। ভূত্বাত্ত্বিক সময় পরিমাপ ও দৈর্ঘ্যের ক্ষেত্রে ক্রমাগত মাঝারি পরিমাপ ও সম চাপ ক্ষেত্র ব্যবহার সুবিধাজনক। শিলার ভৌত বৈশিষ্ট্যসমূহ শিলা এবং গঠনের তাপগতিবিদ্যায় অবস্থার উপর নির্ভর করে চাপের হার ও প্রক্রিয়া নিয়ন্ত্রণ করে, যেমন ফলন শক্তি বা সান্দ্রতা। এই ক্ষেত্রে সবচেয়ে গুরুত্বপূর্ণ তাপগতি চলরাশি হল তাপমাত্রা এবং চাপ। উভয়ই গাঢ়ত্বের সঙ্গে বৃদ্ধি পায়, ফলে একটি প্রাথমিক ধারণা হল আকৃতি পরিবর্তনের প্রক্রিয়া গাঢ়ত্বের পরিপ্রেক্ষিতে বোঝা যায়। উচ্চ অশ্মমন্ডলে চ্যুত পরিবর্তন প্রায়ই হয়ে থাকে কারণ কম চাপে শিলাসমূহে অপেক্ষাকৃত কম ভঙ্গুর শক্তি থাকে, একই সময়ে কম তাপমাত্রা নমনীয় প্রবাহের সম্ভাবনা হ্রাস করে। ভঙ্গুর-প্রসারণীয় রূপান্তর অঞ্চলের পরে, প্রসারণীয় পরিবর্তন প্রভাব বিস্তার করে। পৃথিবীর চাপের পিছনে প্রধান বল প্রদানকারী হল রেডিওআইসোটোপের ক্ষয়, ঘর্ষণ ও অবশিষ্ট তাপের তাপ শক্তি। ভূপৃষ্ঠের শীতলীকরণ ও পৃথিবীতে তাপ উৎপাদন স্বল্প-সুস্থিত তাপের মাত্রা উত্তপ্ত অংশ থেকে তুলনামূলক শীতল অশ্মমন্ডলের সৃষ্টি করে। Ismail-Zadeh ও Tackley 2010 Turcotte, D. L. and G. Schubert (2014). "Geodynamics." Winters, J. D. (2001). "An introduction to igenous and metamorphic petrology." Newman, W. I. (2012). "Continuum Mechanics in the Earth Sciences." Hager, B. H. and R. W. Clayton (1989). "Constraints on the structure of mantle convection using seismic observations, flow models, and the geoid." Fluid Mechanics of Astrophysics and Geophysics 4. Stein, C. (1995). "Heat flow of the Earth." Dziewonski, A. M. and D. L. Anderson (1981). "Preliminary reference Earth model." Physics of the Earth and Planetary Interiors 25(4): 297-356. গ্রন্থপঞ্জী Ismail-Zadeh, Alik; Tackley, Paul J. (২০১০)। Computational methods for geodynamics। Cambridge University Press। আইএসবিএন 9780521867672।  Jolivet, Laurent; Nataf, Henri-Claude; Aubouin, Jean (১৯৯৮)। Geodynamics। Taylor & Francis। আইএসবিএন 9789058092205।  Turcotte, D.; Schubert, G. (২০০২)। Geodynamics (2nd সংস্করণ)। New York: Cambridge University Press। আইএসবিএন 0-521-66186-2।  Geological Survey of Canada - Geodynamics Program Geodynamics Homepage - JPL/NASA NASA Planetary geodynamics Los Alamos National Laboratory–Geodynamics & National Security Computational Infrastructure for Geodynamics
শান্তিরঞ্জন সোম

শান্তিরঞ্জন সোম (১৯০৬ - ৮ ফেব্রুয়ারি, ১৯৮০) ছিলেন একজন বাঙালি ব্রিটিশ বিরোধী স্বাধীনতা আন্দোলনকারী বিপ্লবী। তিনি ব্রিটিশ ভারতে ঢাকা বিভাগের মুন্সীগঞ্জে জন্মগ্রহণ করেন। তার পিতার নাম ছিল যোগেন্দ্রনাথ সোম। শান্তিরঞ্জন ছাত্রাবস্থাতে জাতীয়তাবাদী আন্দোলনে যুক্ত হন। ১৯২১ সালে অসহযোগ আন্দোলনে যোগ দিয়ে সরকারী স্কুলের পড়া ছেড়ে জাতীয় বিদ্যালয়ে ভর্তি দেন। বেআইনি বিজ্ঞপ্তি বিলি করার জন্যে গ্রেপ্তার হন তিনি। ১৯২২ সালে মুক্তি পেয়ে অভয় আশ্রমের কর্মী রূপে কাজ করতে থাকেন। ১৯২৯ সালে জীবনলাল চট্টোপাধ্যায়ের বিপ্লবী গোষ্ঠীর সঙ্গে যুক্ত হন ও সশস্ত্র বিপ্লবী আন্দোলনে জড়িয়ে পড়েন। বিভিন্ন বিপ্লববাদী সংগঠনের সাথে তার যোগ ছিল। ১৯৩১ সালে ঢাকা জেলার ম্যাজিস্ট্রেট ডুর্নোকে হত্যার ষড়যন্ত্রে যুক্ত থাকার অভিযোগে পুলিশ তাকে গ্রেপ্তার করে। হিজলী জেলে থাকার সময় সাম্যবাদী মতাদর্শে আকৃষ্ট হন ও কমিউনিস্ট কনসলিডেশন এ যোগ দেন। ১৯৩৭ সালে মুক্তি পেয়ে কমিউনিস্ট আন্দোলনের সাথে যুক্ত থাকেন ১৯৪১ সাল পর্যন্ত। এসময় তিনি পূনরায় কারাবাসও করেন। দেশ বিভাগের পর গ্রেপ্তারি এড়াতে তিনি কলকাতা চলে যান। শান্তিরঞ্জন সোম কলকাতায় ৮ ফেব্রুয়ারি, ১৯৮০ সালে মারা যান। প্রমথ খন্ড, সুবোধচন্দ্র সেনগুপ্ত ও অঞ্জলি বসু সম্পাদিত (২০০২)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ৫২০। আইএসবিএন 81-85626-65-0।